钦定古今图书集成/明伦汇编/官常典/第719卷 > 张抃
## 钦定古今图书集成/明伦汇编/官常典/第719卷 > 张抃

按《德安府志》：“抃，孝昌人，唐张巡裨将也。尹子琦围睢
阳，巡使抃如彭城，许叔冀请救，叔冀不应。又副南霁
云溃围告急于临淮贺兰进明，进明无出师意，爱抃
及霁云勇，反欲留之。霁云立拔刀断指，不复留，抃亦
然，竟不食归报。比城陷，抃与霁云等俱不屈死。抃梦
示家人曰：‘吾请于帝为南岳司录，赏罚人间’。”未几，进
明暴死。